
	CADENCES vol. 10 Fall 2014
A Journal of Literature and the Arts in Cyprus
Λογοτεχνικό και Καλλιτεχνικό Περιοδικό

Αφιερωμένο στη Σύγχρονη Κυπριακή Ποίηση

Παρουσίαση στο Σπίτι της Κύπρου

	[image: image1.jpg]CADENCES......







Την Τρίτη 22 Μαρτίου 2016 και ώρα 19:00, το Σπίτι της Κύπρου, οι Πολιτιστικές Υπηρεσίες του Υπουργείου Παιδείας και Πολιτισμού της Κύπρου, το Ευρωπαϊκό Πανεπιστήμιο Κύπρου και το Grammar School Nicosia συνδιοργανώνουν την παρουσίαση του λογοτεχνικού και καλλιτεχνικού περιοδικού CADENCES vol. 10 Fall 2014, A Journal of Literature and the Arts in Cyprus, στο Σπίτι της Κύπρου, Ξενοφώντος 2Α Σύνταγμα. Το τεύχος είναι αφιερωμένο στην σύγχρονη κυπριακή ποίηση, στην ελληνική, αγγλική και τουρκική γλώσσα.

Θα μιλήσουν ο Αναπληρωτής Καθηγητής του Ευρωπαϊκού Πανεπιστημίου Κύπρου Δρ Σταύρος Καραγιάννης και η ποιήτρια, Β. Διευθύντρια του Grammar School Nicosia κ. Ευρυδίκη Περικλέους-Παπαδοπούλου.

Cadences: a Journal of Literature and the Arts in Cyprus, είναι ένα λογοτεχνικό και καλλιτεχνικό περιοδικό, έκδοση του Τμήματος Ανθρωπιστικών Σπουδών του Ευρωπαϊκού Πανεπιστημίου Κύπρου.  Περιλαμβάνει πεζογραφία, ποίηση, θεατρικά έργα καθώς και κριτικές βιβλίων και καλλιτεχνικών δημιουργιών. Τα μέλη της Εκδοτικής και της Συμβουλευτικής Επιτροπής απαρτίζουν ξεχωριστές λογοτεχνικές και ακαδημαϊκές προσωπικότητες της Κύπρου και της Κυπριακής διασποράς. Το περιοδικό αποσκοπεί στο να αναδείξει την ποικιλομορφία και τα ενδιαφέροντα της Κυπριακής γραφής τού σήμερα και στο να λειτουργήσει ως γέφυρα ανάμεσα στους συγγραφείς αλλά και στις κοινότητες του νησιού. Το Τεύχος 10, Fall, 2014 κυκλοφόρησε με το συλλεκτικό cd 24 Ποιητές Της Σύγχρονης Κυπριακής Ποίησης, σε συνεργασία με το Grammar School Nicosia.

